**388/2016.(XII.15.) Kgy. sz. határozat**

1. Szombathely Megyei Jogú Város Közgyűlése a többször módosított, 257/2006. (IX. 7.) Kgy. számú határozattal jóváhagyott településszerkezeti tervének és a szintén többször módosított, 30/2006. (IX. 7.) önkormányzati rendelettel jóváhagyott helyi építési szabályzatának a Sportliget tömbterületre vonatkozó módosításával kapcsolatosan az államigazgatási eljárás véleményezési szakasza során beérkezett észrevételeket, véleményeket és az azokra adott válaszokat elfogadja. Az állami főépítész VA/ÉHOTF01/848-2/2016 számú közbenső véleményében - az előkert meghatározására - tett észrevételét elfogadja, egyben javasolja településrendezési eszköz tervezetét a kért módosítás beépítésével kidolgozni.
2. A Közgyűlés felkéri a polgármestert a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 39. § (3) bekezdése alapján a döntés dokumentálására és közzétételére, illetve a 40. § (1) bekezdése alapján arra, hogy a véleményezési szakasz lezárását követően a településrendezési eszköz tervezetét, az eljárás során beérkezett valamennyi vélemény és a véleményezési szakaszban keletkezett egyéb dokumentum egy példányát, továbbá azok másolati példányát elektronikus adathordozón küldje meg végső szakmai véleményezésre az állami főépítésznek.

**Felelősök:** Dr. Puskás Tivadar, polgármester

 Illés Károly, alpolgármester

 Dr. Károlyi Ákos, jegyző

(A végrehajtás előkészítéséért:

Dr. Telek Miklós Polgármesteri Kabinet osztályvezetője)

**Határidő:** azonnal az 1. pont vonatkozásában

 2016. január 5. a 2. pont vonatkozásában